স্টাফ রিপোর্টার ॥ বাহুবল উপজেলার জগতপুর গ্রামের ছায়েদ আলী (৩৮) এর সাথে পার্শ্ববর্তী জগতপুর হাইস্কুলের ৮ম শ্রেণির ছাত্রীর অসম বিয়ে হচ্ছে আগামীকাল ১৭ জুন। এ বিয়ে নিয়ে এলাকায় চলছে আলোচনা সমালোচনা। হবু কনে স্থানীয় জগতপুর হাই স্কুলের ৮ম শ্রেনির ছাত্রী। প্রধান শিক্ষক আব্দুর রউফ সহ শিক্ষক মন্ডলীও এ বিয়ে নিয়ে চরম অসন্তোষ প্রকাশ করেছেন। ওই ছাত্রীর সহপাঠী ও প্রতিবেশী সূত্রে জানা গেছে, ওই অসম বিয়ের ব্যাপারে ছাত্রীর চরম আপত্তি। সে লেখা পড়া করতে চায়। কিন্তু তার মা-বাবা তার কথায় কান দিচ্ছেন না। মানছেন না তার আকুতি।